The Greenstone Librarian Interface - Help Pages

| 8.6: การค้นหาข้ามคอลเลกชัน |

โปรแกรมกรีนสโตนสามารถค้นหาข้อมูลข้ามคอลเลกชันที่แตกต่างกันหลายคอลเลกชันได้ราวกับเป็นคอลเลกชันเดียวกัน ซึ่งสามารถทำได้ด้วยการระบุรายการของคอลเลกชันอื่นๆ ที่จะค้นหาเข้ากับคอลเลกชันปัจจุบัน เมื่อต้องการดำเนินการ ให้คลิก "ค้นหาข้ามคอลเลกชัน" ภายใต้แท็บ "รูปแบบ"

ส่วนควบคุมการค้นหาข้ามคอลเลกชันจะแสดงรายการตรวจสอบของคอลเลกชันที่สามารถเรียกใช้งานได้ คอลเลกชันปัจจุบันจะถูกทำเครื่องหมายไว้และไม่สามารถยกเลิกการเลือกได้ เมื่อต้องการเพิ่มคอลเลกชันอื่นเพื่อให้ระบบทำการค้นหาไปพร้อมกัน ให้คลิกคอลเลกชันในรายการ (คลิกอีกครั้งเพื่อเอาคอลเลกชันออก) หากคุณเลือกเพียงคอลเลกชันเดียว จะไม่มีการค้นหาข้ามคอลเลกชัน

ถ้าคอลเลกชันแต่ละคอลเลกชันไม่มีดัชนีตัวเดียวกัน (รวมถึงพาร์ทิชันของคอลเลกชันย่อยและพาร์ทิชันภาษา) กับคอลเลกชันตัวอื่น การค้นหาข้ามคอลเลกชันจะทำงานไม่ปกติ ผู้ใช้สามารถทำได้เพียงค้นหาโดยใช้ดัชนีที่มีในคอลเลกชันทั้งหมดเท่านั้น

สำหรับข้อมูลเพิ่มเติม ให้ดูบทที่ 1 ของแนวทางสำหรับนักพัฒนาโปรแกรมกรีนสโตน