The Greenstone Librarian Interface - Help Pages

| 8.8: Depositor Metadata |

Depositor ของโปรแกรมกรีนสโตนช่วยให้ผู้ใช้สามารถเพิ่มเอกสารใหม่เข้าไปในคอลเลกชันที่มีอยู่แล้วผ่านหน้าเว็บได้ ส่วนนี้จะแสดงรายละเอียดของบานหน้าต่าง Depositor Metadata ที่ซึ่งคุณสามารถระบุเขตข้อมูลเมทาดาทาที่ควรจะใช้ในการบรรยายเอกสารใหม่ของคุณที่เพิ่มเข้ามาในระบบด้วย Depositor ได้ คุณสามารถเลือกใช้ชุดเมทาดาทาใดๆ ที่สัมพันธ์กับคอลเลกชันที่มีอยู่ในปัจจุบันได้ หากไม่มีเมทาดาทาชุดอื่นนอกจาก "ชุดเมทาดาทาที่ได้จากการตัดทอนของกรีนสโตน" ที่สัมพันธ์กับคอลเลกชันนี้ ระบบจะกำหนดใช้ "ชุดเมทาดาทาของดับลินคอร์" เป็นค่าเริ่มต้น เมื่อต้องการศึกษารายละเอียดเพิ่มเติมเกี่ยวกับ Depositor ให้ดูแบบฝึกหัดสอนการใช้งานแบบออนไลน์ได้ที่ http://wiki.greenstone.org/wiki/gsdoc/tutorial/en/depositor.htm โดยภายใต้แท็บ "รูปแบบ" ให้คลิก "Depositor Metadata"

บานหน้าต่าง Depositor Metadata จะแสดงรายการตรวจสอบของเขตข้อมูลเมทาดาทาที่สามารถเรียกใช้งานได้ หากมีจำนวนชุดเมทาดาทามากกว่าหนึ่งชุดที่สัมพันธ์กับคอลเลกชัน ชุดเมทาดาทาที่ใกล้เคียงกันจะแสดงขึ้นด้วยสีที่ต่างกัน หากคุณเคลื่อนเมาส์เหนือหน่วยข้อมูลย่อยของเมทาดาทา เคล็ดลับเครื่องมือจะปรากฏขึ้นพร้อมรายละเอียดของหน่วยข้อมูลนั้น

ตรวจสอบเมทาดาทาที่คุณต้องการใช้ในการบรรยายเอกสารใหม่เมื่อคุณนำเข้าเอกสารใหม่ด้วย Depositor รายการแบบหล่นลงพร้อมตัวเลือกสองตัวจะปรากฎขึ้นทางขวามือหลังหน่วยข้อมูลย่อยที่ได้ทำเครื่องหมายไว้ ซึ่งจะช่วยให้คุณสามารถระบุชนิดของกล่องนำเข้าข้อมูลสำหรับหน่วยข้อมูลย่อยในหน้าเว็บได้ การระบุชนิดเป็น "text" หมายความว่า ระบบจะแสดงกล่องนำเข้าข้อมูลแบบหนึ่งบรรทัด ในขณะที่ "textarea" หมายความว่า ระบบจะแสดงกล่องนำเข้าข้อมูลแบบหลายบรรทัด กรุณาเลือกชนิดของกล่องนำเข้าที่เหมาะสมกับแต่ละเขตข้อมูล

คุณจะต้องเลือกหน่วยข้อมูลย่อยของเมทาดาทาอย่างน้อยหนึ่งหน่วยข้อมูล หากมีการเลือกเพียงหนึ่งหน่วยข้อมูลย่อยในรายการ ระบบจะแสดงข้อความเตือนแบบป๊อปอัพ: "คุณจะต้องเลือกหน่วยข้อมูลย่อยเมทาดาทาอย่างน้อยหนึ่งรายการ " เมื่อคุณเอาตัวเลือกออก